**פרננדו אלונסו דיאס** (בספרדית: **Fernando Alonso Díaz**; נולד ב-29 ביולי 1981 באוביידו, שבספרד) הוא נהג מרוצי מכוניות ספרדי, שזכה פעמיים בתואר אליפות העולם בפורמולה 1 בשנים 2005 (הוכתר גם כאלוף העולם הצעיר ביותר אי פעם בסבב) ו-2006. בין הישגיו החשובים בקריירה אפשר למנות את זכייתו במרוץ 24 השעות של לה מאן בשנים 2018 ו-2019, זכייה במרוץ 24 השעות של דייטונה ב-2019, וזכייה באליפות העולם במרוצי סיבולת של ה-FIA בעונת 2018–2019.

שלוש פעמים היה סגן אלוף העולם בפורמולה 1 (בשנים 2010, 2012 ו-2013), ובשנת 2007 סיים במקום השלישי במרחק נקודה אחת מהאליפות. בפורמולה 1 התחרה עבור קבוצות מינארדי, רנו (איתה הוא היה פעמיים אלוף העולם), מקלארן ופרארי. באוגוסט 2018 הודיע אלונסו על פרישתו מהפורמולה 1. בעונת 2021 שב להתחרות באליפות בקבוצת רנו, ששינתה את שמה לאלפין.

אלונסו מדורג שישי לפי כמות הניצחונות בהיסטוריה של הפורמולה 1 עם 32 ניצחונות, והרביעי לפי כמות הפודיומים שהשיג במשך הקריירה שלו עם 97. בבדצמבר 2017 נכנס להיכל התהילה של הפורמולה 1, וב-2019 נכנס שוב להיכל התהילה כאלוף העולם במרוצי סיבולת. בכך הפך אלונסו להיות הנהג הראשון שמופיע פעמיים בהיכל התהילה ברשימת האלופים של שתי קטגוריות שונות.

בשנת 2017 השתתף במירוץ אינדיאנפוליס 500. בשנת 2018, במקביל לעונה האחרונה שלו בפורמולה 1, ניצח את מרוץ 24 השעות של לה מאן בפעם הראשונה שהשתתף בו. בינואר 2020 השתתף בראלי דקר כחלק מקבוצת "Toyota Gazoo Racing".

ראשית הקריירה
-------------

אלונסו החל לנהוג בקארטינג בגיל 3, לאחר שאביו בנה מכונית לאחותו הגדולה שלא התעניינה בה. אביו גם לקח על עצמו את תפקיד המכונאי והמנטור. בשנת 1988, בגיל 7, זכה אלונסו באליפות לילדים של אסטוריאס עם ניצחונות בכול שמונת המרוצים. שנה שלאחר מכן זכה שוב בתואר ובנוסף זכה גם באליפות גליסיה.

ב-1991 השתתף באליפות ספרד לילדים בקארטינג וסיים במקום השני אף על פי שלא השתתף בכל המרוצים. ב-1993 וב-1994 זכה באליפות ספרד לנוער וכך קיבל מלגה להשתתף ב-1995 באליפות העולם לנוער בקארטינג, ובסופה הגיע למקום השלישי. בשנת 1996 זכה באליפות ספרד ובאליפות העולם לנוער. ב-1997 לקח שוב את אליפות ספרד לה הוסיף גם אליפות באיטליה ואירופה בקטגוריה A. בשנת 1998 הגיע שוב למקום הראשון באליפות ספרד, השלישי ברצף.

ב-1999 הפך אדריאן קמפוס, נהג פורמולה 1 לשעבר בקבוצת מינארדי, למנהלו האישי של אלונסו. קמפוס רשם את אלונסו כמחליף של מרק ג'נה באליפות האירופאית שהתקיימה בחסות חברת ניסאן ובה הוא השיג תשעה פול פוזישן, חמש הקפות מהירות ושישה ניצחונות, שזיכו אותו באליפות של אותה שנה.

בשנת 2000 עבר אלונסו להתחרות בסבב הפורמולה 3000 בקבוצת "אסטרומגה". אלונסו השיג פול פוזישן וניצחון בבלגיה וסיים שני בהונגריה, וסיים את עונתו הראשונה במקום הרביעי באליפות.

פורמולה 1
---------

### מינראדי (2001)

מנהל קבוצת פרארי ג'אן טוד הגיע איתו להבנה כי יהיה הנהג השלישי של הקבוצה וכך לעבוד וללמוד ליד אלן פרוסט. פלביו בריאטורי, מנהל קבוצת רנו באותם הימים, החתים אותו בקבוצת בנטון-רנו ונתן אותו בהשאלה לקבוצת מינארדי. אלונסו היה נהג מבחן בקבוצת מינארדי בשנת 2000.

בשנת 2001, כשהוא בן 20, שימש נהג ראשי בקבוצה. הקבוצה לא הייתה תחרותית ואלונסו סיים את העונה במקום ה-23, ללא נקודות. הישגו הטוב ביותר היה המקום העשירי בגרמניה.

### רנו (2002–2006)

בשנת 2002 שימש כנהג שלישי בקבוצת רנו. במהלך השנה ביצע נהיגת מבחן עבור קבוצת יגואר.

בעונת 2003 קודם להיות נהג מן המניין בקבוצת רנו. הוא זכה במקום השביעי במרוץ הראשון בעונה באוסטרליה. במירוץ השני במלזיה הוא השיג את הפול פוזישן והשיג את הפודיום הראשון בפורמולה 1 כאשר הוא רק בן 21. הוא זכה בניצחונו הראשון באליפות בהונגריה, וסיים את העונה במקום השישי באליפות. בגרנד פרי ברזיל היה מעורב באחת התאונות הקשות ביותר שלו בקריירה כאשר התנגש בקיר לאחר שגלגל שהשתחרר מהמכונית של מארק ובר פגע בו. כתוצאה מהתאונה הופסק המירוץ. הדירוג של ההקפה הקודמת לתאונה שימש כדירוג סופי, ואלונסו סיים שלישי.

ב-2004 לא הצליח אלונסו לנצח באף מרוץ. באותה שנה השיג ארבעה פודיומים ופעם אחת את עמדת הזינוק הבכירה (בצרפת). סיים את העונה במקום הרביעי עם 59 נקודות.

את 2005 פתח אלונסו בסערה ולמרות מאבק עיקש מצידו של קימי רייקונן מקבוצת מקלארן זכה באליפות עם שבעה ניצחונות תוך כדי שהוא מפגין נהיגה וירטאוזית. אלונסו הפך לאלוף הפורמולה 1 הצעיר ביותר אי פעם (שיא שנשבר מאז על ידי לואיס המילטון וסבסטיאן פטל). במרוץ ביפן הצליח לעקוף את מיכאל שומאכר מהחלק החיצוני של הפניה, עקיפה שמיד זכתה לתואר "עקיפת העונה". את כישרונו כנהג ניתן היה לבחון מול התוצאות הבינוניות שעמיתיו לקבוצה, יארנו טרולי ולא ג'יאנקארלו פיזיקלה, הצליחו להשיג באותה שנה עם אותה מכונית.

גם בעונת 2006 זכה אלונסו באליפות. הוא ניצח שבע פעמים, והגדיל לעשות כשהיה לספרדי הראשון שמנצח במרוץ הספרדי בברצלונה. בתחילת העונה הודיע אלונסו שזו עונתו האחרונה במדי רנו והוא עתיד לעבור לקבוצת מקלארן.

### 2007: מקלארן

בעונת 2007 עבר אלונסו לנהוג בקבוצת מקלארן, שם שיתף פעולה עם לואיס המילטון, שהיה בעונתו הראשונה בסבב. היחסים בין אלונסו והמילטון התדרדרו במהרה לאחר שמעמדו של אלונסו, שהגיע למקלארן כאלוף העולם והיה אמור להיות הנהג הבכיר בקבוצה, נפגע בעקבות יכולת מצוינת של המילטון. אלונסו אף טען שהמילטון מקבל יחס מועדף מראשי הקבוצה. במהלך העונה הצליח אלונסו לנצח בארבעה מרוצים ולזנק פעמיים מעמדת הזינוק הבכירה, אך לבסוף נכנע הן להמילטון והן לקימי רייקונן. הוא סיים במקום השלישי עם 109 נקודות, נקודה פחות מהאלוף רייקונן, ובשוויון נקודות וניצחונות עם המילטון - שוויון שהוכרע רק הודות לכך שהמילטון הצליח לסיים חמש פעמים במקום השני, ואילו אלונסו ארבע. למרות זאת, אלונסו הפגין נהיגה בוגרת יותר מהמילטון, שלא עמד בלחץ וביצע טעויות במרוצים המכריעים. בתום העונה עזב אלונסו את מקלארן וחזר לרנו.

### 2008-2009: החזרה לרנו

תחילת עונת 2008 לא הייתה מוצלחת עבור אלונסו. מכונית הרנו לא הייתה תחרותית כבעבר ובארבעה עשר המרוצים הראשונים של העונה הוא לא סיים במיקום גבוה יותר מרביעי ונאלץ לפרוש פעמיים. בגרנד פרי סינגפור הוא זכה לניצחונו הראשון בעונה לאחר שהתחיל את המרוץ מהמקום ה-15, אך התקדם בעקבות תאונה של נלסון פיקה ג'וניור, חברו לקבוצה, שחייבה שימוש במכונית הבטיחות. לאחר כשנה נפתחה חקירה בה הודה פיקה שהתרסק עם מכוניתו במכוון לפי הוראת הקבוצה, כדי לעזור לאלונסו לזכות במירוץ, אך אלונסו זוכה מאשמה. אלונסו ניצח גם במרוץ הבא ביפן וסיים שני במרוץ הברזילאי. הוא סיים את העונה במקום החמישי.

החלפת הרכב לדגם חדש בפתיחת עונת 2009 לא סייעה לאלונסו, שלא צבר נקודות בארבעה מתוך שמונת המרוצים הראשונים בעונה. במירוץ הונגריה זינק מהפול פוזישן והוליך את המירוץ עד שנכנס לרחבת הטיפולים בפעם הראשונה. מעט אחרי היציאה מהרחבה התנתק אחד מגלגלי הרכב, שלא חובר כראוי. אלונסו ניסה להמשיך במירוץ כשהוא נוהג עם שלושה גלגלים, אך לבסוף נאלץ לפרוש בהקפה ה-17. בעקבות התקרית הורחקה רנו מהשתתפות במירוץ הבא, אך לבסוף הומתק העונש לקנס כספי בלבד. לאורך כל העונה הגיע רק פעם אחת לפודיום, כשסיים במקום השלישי במירוץ מלזיה. את העונה סיים עם 26 נקודות בלבד. בספטמבר חתם אלונסו על חוזה לשלוש עונות בקבוצת פרארי, במקומו של קימי רייקונן.

### 2010-2014: פרארי

אלונסו במירוץ הבכורה בגרנד פרי בחריין (2010)
פרננדו אלונסו בגרנד פרי קנדה, 2011
את הניצחון הראשון במדי קבוצתו החדשה רשם אלונסו כבר במירוץ הראשון, שהתקיים בבחריין (אחד מארבעה נהגים שנצחו עם פרארי במירוץ הראשון שלהם, יחד עם מריו אנדרטי, נייג'ל מנסל וקימי רייקונן). בגרנד פרי מונקו 2010 זינק אלונסו מהמקום האחרון, לאחר שריסק את מכוניתו במהלך מקצה הדירוג, אך הצליח לסיים את המירוץ במקום השישי. הניצחון השני בעונה הושג בהוקנהיים, אך לווה שערורייה כאשר התברר שפליפה מאסה, חברו לקבוצה, אפשר לאלונסו לעקוף אותו במהלך ההקפה ה-49 למירוץ בעקבות הוראה של הנהלת הקבוצה. בעקבות האירוע נקנסה הקבוצה ב-100 אלף דולר. אלונסו רשם שני ניצחונות רצופים באיטליה ובסינגפור, מרוצים שבהם זינק מהפול פוזישן. בעקבות הניצחונות שיפר את מיקומו בטבלת האליפות ועלה מהמקום החמישי למקום השני, בפער של 11 נקודות בלבד מאחורי מארק ובר, שהוביל את האליפות. במירוץ סיום העונה שהתקיים באבו דאבי היה יכול אלונסו לזכות בתואר האליפות אם היה מסיים באחד משני המקומות הראשונים, אך סיים רק במקום השביעי והפסיד את התואר לסבסטיאן פטל.

בעונת 2011 נמשכה השליטה של קבוצת רד בול ואלונסו ופרארי התקשו לרשום הישגים. הניצחון הראשון והיחיד של אלונסו בעונה הושג רק במירוץ התשיעי שהתקיים בבריטניה. הניצחון העלה אותו למקום השלישי בטבלת האליפות, אך בפער של 92 נקודות מפטל שהוביל את הטבלה. בנוסף לניצחון הצליח להגיע עוד תשע פעמים לפודיום במהלך העונה, אך למרות זאת סיים רק במקום הרביעי.

במהלך עונת 2012 ניהל אלונסו קרב צמוד על המקום הראשון מתחילת העונה. הוא עלה למקום הראשון לאחר ניצחון בגרנד פרי מלזיה, המירוץ השני בעונה. הוא ירד למקום החמישי לאחר ארבעה מרוצים ושב למקום הראשון לאחר שהשיג שני פודיומים רצופים ואף הצליח להגדיל את הפער מהמקום השני ל-34 נקודות לאחר שרשם 2 ניצחונות ופודיום נוסף בשלושת המרוצים הבאים. אף על פי שלא הצליח לנצח בחמשת המרוצים הבאים שמר על המקום הראשון, אך ארבעה מרוצים לסיום העונה איבד את הבכורה לטובת פטל. אל מרוץ סוף העונה הגיע אלונסו במקום השני, בפער של 13 נקודות בלבד מפטל, דבר שהשאיר לו סיכוי תאורטי לזכות באליפות. פטל פתח את המירוץ במקום הרביעי, אך רכבו נפגע במהלך הזינוק והוא ירד למקום האחרון. אלונסו, שהתחיל את המירוץ במקום השמיני הצליח להגיע עד למקום השני, אך פטל הצליח לשפר את מיקומו ולסיים את המירוץ במקום השישי ולזכות בתואר האליפות בפער של 3 נקודות.

סבסטיאן פטל המשיך בשליטתו המוחלטת בסבב במהלך עונת 2013, במהלכה ניצח ב-13 מתוך 19 המרוצים והוביל את העונה לכל האורך. אלונסו רשם שני ניצחונות מוקדמים בעונה (סין וספרד) ותפס את המקום השלישי. במיוץ השביעי בעונה עלה למקום השני, מקום בו החזיק עד לסיום העונה.

בעונת 2014 עברה השליטה בסבב מקבוצת רד בול לידי קבוצת מרצדס, ששני נהגיה, לואיס המילטון וניקו רוזברג הובילו את הסבב לכל אורך העונה. אלונסו התקשה במהלך העונה לצבור נקודות, הגיע לפודיום רק פעמיים וסיים את העונה רק במקום השישי. לקראת סיום העונה הודיע אלונסו כי הוא עוזב את הקבוצה וחוזר לקבוצת ממלארן, בה נהג בעונת 2007, תמורת שכר המוערך בכ-32 מיליון אירו לעונה, השכר הגבוה בין הנהגים באליפות.

### 2015-2018: החזרה למקלארן

אלונסו בגרנד פרי קנדה 2015
החזרה לקבוצת מקלארן החלה ברגל שמאל עבור אלונסו, שנפגע קשה בתאונה במהלך היום האחרון של אימוני טרום העונה שהתקיימו בברצלונה. הוא פונה במסוק לבית חולים ושוחרר לאחר מספר ימים, אך החמיץ את מרוץ פתיחת העונה. בשבעת המרוצים הראשונים בהם לקח חלק לא הצליח לצבור אפילו נקודה, כאשר בחמישה מתוכם נאלץ לפרוש עקב בעיות במערכת ההנעה. בגרנד פרי הונגריה הצליח לסיים במקום החמישי, מיקום השיא שלו באותה עונה. הבעיות במנוע המשיכו לרדוף את אלונסו עד סיום העונה, בלא שהצליח לצבור אף נקודה נוספת. את העונה סיים במקום ה-17 עם 11 נקודות בלבד.

בפתיחת עונת 2016 היה שוב מעורב בתאונת דרכים קשה, כשהתנגש במהירות 315 קמ"ש במכוניתו של אסטבן גוטיירז. כתוצאה מההתנגשות הרכב התנגש בקיר, התהפך באוויר מספר פעמים והתפרק, אך אלונסו יצא ממנו על רגליו. התאונה הוגדרה כ"אחת מההתרסקויות הדרמטיות בתולדות הפורמולה 1". בשל הפציעה נעדר מגרנד פרי בחריין, אך שב להתחרות בגרנד פרי הסיני. במהלך העונה התקשה לצבור נקודות וסיים את העונה במקום העשירי בטבלת האליפות עם 54 נקודות בלבד.

הקושי לצבור נקודות נמשך גם במהלך עונת 2017 בה צבר נקודות בחמישה מרוצים בלבד. בחודש אפריל הודיע כי יוותר על ההשתתפות בגרנד פרי מונקו לטובת מרוץ האינדיאנפוליס 500 המתקיים במקביל. כרוקי בתחרות נדרש לעמוד במבחנים מקדימים. המבחנים שודרו בשידור חי ביוטיוב ובפייסבוק וזכו לכ-2 מיליון צופים. אל המרוץ זינק מהמקום השביעי ובמשך 27 הקפות הוביל את המרוץ. 21 הקפות לסיום, כשהוא במקום השביעי, נאלץ לפרוש בשל בעיות במנוע. לקראת סיום העונה האריך את חוזהו במקלארן לעונה נוספת.

עונת 2018 נפתחה בצורה טובה יחסית ובחמשת המרוצים הראשונים של העונה צבר נקודות. במהלך פגרת הקיץ הודיע על פרישה מהפורמולה 1.

### 2021–2022: אלפין

אלונסו חזר מפרישה  בעונת 2021 והצטרף לקבוצת אלפין. הוא סיים את עונת 2021 במקום העשירי, כאשר סיים על הפודיום במקום השלישי בגרנד פרי קטר.
באוגוסט 2022 הודיע אלונסו כי יצטרף לקבוצת אסטון מרטין, במקומו של סבסטיאן פטל שפרש, לקראת עונת 2023.

### 2023: אסטון מרטין

בגרנד פרי בחריין סיים במקום השלישי. למרות עונש של 5 שניות במהלך המרוץ, הצליח לסיים במקום השלישי גם במרוץ הבא, גרנד פרי ערב הסעודית, ולהשיג את הפודיום ה-100 בקריירה. לאחר המרוץ קיבל עונש נוסף של 10 שניות בטענה שלא ביצע את העונש של 5 השניות בצורה תקינה. בעקבות כך ירד למקום הרביעי ובמקומו הוכרז ג'ורג' ראסל כזוכה במקום השלישי. הקבוצה הגישה ערעור ובמהשך הערב שונתה ההחלטה והמקום השלישי הוחזר לאלונסו.גם במירוץ הבא גרנד פרי אוסטרליה הצליח אלונסו לזכות במקום השלישי. בגרנד פרי מונקו הצליח לזכות במקום השני לאחר מירוץ יבש/רטוב.לאחר מכן הצליח להשיג עוד פודיומים בגרנד פרי מיאמי, גרנד פרי קנדה וגרנד פרי הולנד. במירוץ סינגפור אלונסו בפעם הראשונה במהלך העונה סיים מחוץ לנקודות וסיים במקום ה-15.

אליפות העולם במרוצי סיבולת
--------------------------

במקביל לעונתו האחרונה בפורמולה 1 החל להשתתף במרוצי סיבולת. המרוץ הראשון בו לקח חלק היה מרוץ 24 השעות של דייטונה, שהתקיים ב-26 בינואר 2018. אלונסו הצטרף לקבוצת יונייטד אוטוספורט והתחרה בקטגוריית ה-LMP2. מכונית הלייגר בה נהג לא הייתה מהירה בישורת כמו המתחרים האחרים, למרות זאת הצליח יחד עם לנדו נוריס ופיל הנסון, הנהגים הנוספים בקבוצה, להוביל במהלך מספר הקפות. תקר בגלגל ולאחר מכן בעיה בבלמים אלצו את הקבוצה להיכנס לרחבת הטיפולים ולצבור פער של 25 הקפות מהמובילים. בהמשך סבלו מבעיה חוזרת בבלמים ואת המרוץ סיימו במקום ה-38 בדירוג הכולל ו-13 בקטגוריה.

ארבעה ימים לאחר המרוץ הודיעה מקלארן כי, במקביל להשתתפות בעונת הפורמולה 1, אלונסו ייקח חלק בעונת 2018/19 באליפות העולם במרוצי סיבולת כחלק מקבוצת טויוטה לצידם של סבסטיאן בואמי וקזוקי נקאג'ימה. העונה נפתחה במרוץ 6 השעות של ספא-פרנקורשמפס. בסיום מקצה הדירוג דורג במקום השני, אך קודם לפול פוזישן בעקבות פסילת התוצאה של רכב הטויוטה השני. את המרוץ סיים כמנצח. במרוץ 24 השעות של לה מאן הראשון לעונה זינק מהפול פוזישן ורשם ניצחון נוסף. רצף הניצחונות נמשך גם במרוץ 6 השעות של סילברסטון, אך מאוחר יותר נפסלה הקבוצה בשל חריגה במידות הספויילר התחתון.

מרוצים
------

| שנה | קבוצה | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2001 | מינארדי | אוסטרליהאוסטרליה12 | מלזיהמלזיה13 | ברזילברזילפרש | סן מרינוסן מרינופרש | ספרדספרד13 | אוסטריהאוסטריהפרש | מונקומונקופרש | קנדהקנדהפרש | גרמניהגרמניה14 | צרפתצרפת17† | בריטניהבריטניה16 | גרמניהגרמניה10 | הונגריההונגריהפרש | בלגיהבלגיהפרש | איטליהאיטליה13 | ארצות הבריתארצות הבריתפרש | יפןיפן11 |  |  |  |  |  |  |  | 23 | 0 |
| 2003 | רנו | אוסטרליהאוסטרליה7 | מלזיהמלזיה3 | ברזילברזיל3 | סן מרינוסן מרינו6 | ספרדספרד2 | אוסטריהאוסטריהפרש | מונקומונקו5 | קנדהקנדה4 | גרמניהגרמניה4 | צרפתצרפתפרש | בריטניהבריטניהפרש | גרמניהגרמניה4 | הונגריההונגריה1 | איטליהאיטליה8 | ארצות הבריתארצות הבריתפרש | יפןיפןפרש |  |  |  |  |  |  |  |  | 6 | 55 |
| 2004 | רנו | אוסטרליהאוסטרליה3 | מלזיהמלזיה7 | בחרייןבחריין6 | סן מרינוסן מרינו4 | ספרדספרד4 | מונקומונקופרש | גרמניהגרמניה5 | קנדהקנדהפרש | ארצות הבריתארצות הבריתפרש | צרפתצרפת2 | בריטניהבריטניה10 | גרמניהגרמניה3 | הונגריההונגריה3 | בלגיהבלגיהפרש | איטליהאיטליהפרש | הרפובליקה העממית של סיןהרפובליקה העממית של סין4 | יפןיפן5 | ברזילברזיל4 |  |  |  |  |  |  | 4 | 59 |
| 2005 | רנו | אוסטרליהאוסטרליה3 | מלזיהמלזיה1 | בחרייןבחריין1 | סן מרינוסן מרינו1 | ספרדספרד2 | מונקומונקו4 | גרמניהגרמניה1 | קנדהקנדהפרש | ארצות הבריתארצות הבריתDNS | צרפתצרפת1 | בריטניהבריטניה2 | גרמניהגרמניה1 | הונגריההונגריה11 | טורקיהטורקיה2 | איטליהאיטליה2 | בלגיהבלגיה2 | ברזילברזיל3 | יפןיפן3 | הרפובליקה העממית של סיןהרפובליקה העממית של סין1 |  |  |  |  |  | **1** | **133** |
| 2006 | רנו | בחרייןבחריין1 | מלזיהמלזיה2 | אוסטרליהאוסטרליה1 | סן מרינוסן מרינו2 | גרמניהגרמניה2 | ספרדספרד1 | מונקומונקו1 | בריטניהבריטניה1 | קנדהקנדה1 | ארצות הבריתארצות הברית5 | צרפתצרפת2 | גרמניהגרמניה5 | הונגריההונגריהפרש | טורקיהטורקיה2 | איטליהאיטליהפרש | הרפובליקה העממית של סיןהרפובליקה העממית של סין2 | יפןיפן1 | ברזילברזיל2 |  |  |  |  |  |  | **1** | **134** |
| 2007 | וודאפון מקלארן מרצדס | אוסטרליהאוסטרליה2 | מלזיהמלזיה1 | בחרייןבחריין5 | ספרדספרד3 | מונקומונקו1 | קנדהקנדה7 | ארצות הבריתארצות הברית2 | צרפתצרפת7 | בריטניהבריטניה2 | גרמניהגרמניה1 | הונגריההונגריה4 | טורקיהטורקיה3 | איטליהאיטליה1 | בלגיהבלגיה3 | יפןיפןפרש | הרפובליקה העממית של סיןהרפובליקה העממית של סין2 | ברזילברזיל3 |  |  |  |  |  |  |  | **3** | **109** |
| 2008 | רנו | אוסטרליהאוסטרליה4 | מלזיהמלזיה8 | בחרייןבחריין10 | ספרדספרדפרש | טורקיהטורקיה6 | מונקומונקו10 | קנדהקנדהפרש | צרפתצרפת8 | בריטניהבריטניה6 | גרמניהגרמניה11 | הונגריההונגריה4 | ספרדספרדפרש | בלגיהבלגיה4 | איטליהאיטליה4 | סינגפורסינגפור1 | יפןיפן1 | הרפובליקה העממית של סיןהרפובליקה העממית של סין4 | ברזילברזיל2 |  |  |  |  |  |  | 5 | 61 |
| 2009 | רנו | אוסטרליהאוסטרליה5 | מלזיהמלזיה11 | הרפובליקה העממית של סיןהרפובליקה העממית של סין9 | בחרייןבחריין8 | ספרדספרד5 | מונקומונקו7 | טורקיהטורקיה10 | בריטניהבריטניה14 | גרמניהגרמניה7 | הונגריההונגריהפרש | ספרדספרד6 | בלגיהבלגיהפרש | איטליהאיטליה5 | סינגפורסינגפור3 | יפןיפן10 | ברזילברזילפרש | איחוד האמירויות הערביותאיחוד האמירויות הערביות14 |  |  |  |  |  |  |  | 9 | 26 |
| 2010 | פרארי-מרלבורו | בחרייןבחריין1 | אוסטרליהאוסטרליה4 | מלזיהמלזיה13† | הרפובליקה העממית של סיןהרפובליקה העממית של סין4 | ספרדספרד2 | מונקומונקו6 | טורקיהטורקיה8 | קנדהקנדה3 | ספרדספרד8 | בריטניהבריטניה14 | גרמניהגרמניה1 | הונגריההונגריה2 | בלגיהבלגיהפרש | איטליהאיטליה1 | סינגפורסינגפור1 | יפןיפן3 | קוריאה הדרומיתקוריאה הדרומית1 | ברזילברזיל3 | איחוד האמירויות הערביותאיחוד האמירויות הערביות7 |  |  |  |  |  | **2** | **252** |
| 2011 | פרארי-מרלבורו | אוסטרליהאוסטרליה4 | מלזיהמלזיה6 | הרפובליקה העממית של סיןהרפובליקה העממית של סין7 | טורקיהטורקיה3 | ספרדספרד5 | מונקומונקו2 | קנדהקנדהפרש | ספרדספרד2 | בריטניהבריטניה1 | גרמניהגרמניה2 | הונגריההונגריה3 | בלגיהבלגיה4 | איטליהאיטליה3 | סינגפורסינגפור4 | יפןיפן2 | קוריאה הדרומיתקוריאה הדרומית5 | הודוהודו3 | איחוד האמירויות הערביותאיחוד האמירויות הערביות2 | ברזילברזיל4 |  |  |  |  |  | 4 | 257 |
| 2012 | פרארי | אוסטרליהאוסטרליה5 | מלזיהמלזיה1 | הרפובליקה העממית של סיןהרפובליקה העממית של סין9 | בחרייןבחריין7 | ספרדספרד2 | מונקומונקו3 | קנדהקנדה5 | ולנסיהולנסיה1 | בריטניהבריטניה2 | גרמניהגרמניה1 | הונגריההונגריה5 | בלגיהבלגיהפרש | איטליהאיטליה3 | סינגפורסינגפור3 | יפןיפןפרש | קוריאה הדרומיתקוריאה הדרומית3 | הודוהודו2 | איחוד האמירויות הערביותאיחוד האמירויות הערביות2 | ארצות הבריתארצות הברית3 | ברזילברזיל2 |  |  |  |  | **2** | **278** |
| 2013 | פרארי | אוסטרליהאוסטרליה2 | מלזיהמלזיהפרש | הרפובליקה העממית של סיןהרפובליקה העממית של סין1 | בחרייןבחריין8 | ספרדספרד1 | מונקומונקו7 | קנדהקנדה2 | בריטניהבריטניה3 | גרמניהגרמניה4 | הונגריההונגריה5 | בלגיהבלגיה2 | איטליהאיטליה2 | סינגפורסינגפור2 | קוריאה הדרומיתקוריאה הדרומית6 | יפןיפן4 | הודוהודו11 | איחוד האמירויות הערביותאיחוד האמירויות הערביות5 | ארצות הבריתארצות הברית5 | ברזילברזיל3 |  |  |  |  |  | **2** | **242** |
| 2014 | פרארי | אוסטרליהאוסטרליה4 | מלזיהמלזיה4 | בחרייןבחריין9 | הרפובליקה העממית של סיןהרפובליקה העממית של סין3 | ספרדספרד6 | מונקומונקו4 | קנדהקנדה6 | אוסטריהאוסטריה5 | בריטניהבריטניה6 | גרמניהגרמניה5 | הונגריההונגריה2 | בלגיהבלגיה7 | איטליהאיטליהפרש | סינגפורסינגפור4 | יפןיפןפרש | רוסיהרוסיה6 | ארצות הבריתארצות הברית6 | ברזילברזיל6 | איחוד האמירויות הערביותאיחוד האמירויות הערביות9 |  |  |  |  |  | 6 | 161 |
| 2015 | מקלארן | אוסטרליהאוסטרליה | מלזיהמלזיהפרש | הרפובליקה העממית של סיןהרפובליקה העממית של סין12 | בחרייןבחריין11 | ספרדספרדפרש | מונקומונקופרש | קנדהקנדהפרש | אוסטריהאוסטריהפרש | בריטניהבריטניה10 | הונגריההונגריה5 | בלגיהבלגיה13 | איטליהאיטליה18† | סינגפורסינגפורפרש | יפןיפן11 | רוסיהרוסיה11 | ארצות הבריתארצות הברית11 | מקסיקומקסיקופרש | ברזילברזיל15 | איחוד האמירויות הערביותאיחוד האמירויות הערביות17 |  |  |  |  |  | 17 | 11 |
| 2016 | מקלארן | אוסטרליהאוסטרליהפרש | בחרייןבחריין | הרפובליקה העממית של סיןהרפובליקה העממית של סין12 | רוסיהרוסיה6 | ספרדספרדפרש | מונקומונקו6 | קנדהקנדה11 | אזרבייג'ןאזרבייג'ןפרש | אוסטריהאוסטריה18 | בריטניהבריטניה13 | הונגריההונגריה7 | גרמניהגרמניה12 | בלגיהבלגיה7 | איטליהאיטליה12 | סינגפורסינגפור7 | מלזיהמלזיה7 | יפןיפן16 | ארצות הבריתארצות הברית5 | מקסיקומקסיקו13 | ברזילברזיל10 | איחוד האמירויות הערביותאיחוד האמירויות הערביות10 |  |  |  | 10 | 54 |
| 2017 | מקלארן | אוסטרליהאוסטרליהפרש | הרפובליקה העממית של סיןהרפובליקה העממית של סיןפרש | בחרייןבחריין14 | רוסיהרוסיהDNS | ספרדספרד12 | מונקומונקו | מונקומונקו16 | אזרבייג'ןאזרבייג'ן9 | אוסטריהאוסטריהפרש | בריטניהבריטניהפרש | הונגריההונגריה6 | בלגיהבלגיהפרש | איטליהאיטליה17 | סינגפורסינגפורפרש | מלזיהמלזיה11 | יפןיפן11 | ארצות הבריתארצות הבריתפרש | מקסיקומקסיקו10 | ברזילברזיל8 | איחוד האמירויות הערביותאיחוד האמירויות הערביות9 |  |  |  |  | 15 | 17 |
| 2018 | מקלארן | אוסטרליהאוסטרליה5 | בחרייןבחריין7 | הרפובליקה העממית של סיןהרפובליקה העממית של סין7 | אזרבייג'ןאזרבייג'ן7 | ספרדספרד8 | מונקומונקופרש | קנדהקנדהפרש | צרפתצרפת16 | אוסטריהאוסטריה8 | בריטניהבריטניה8 | גרמניהגרמניה16 | הונגריההונגריה8 | בלגיהבלגיהפרש | איטליהאיטליהפרש | סינגפורסינגפור7 | רוסיהרוסיה14 | יפןיפן14 | ארצות הבריתארצות הבריתפרש | מקסיקומקסיקופרש | ברזילברזיל17 | איחוד האמירויות הערביותאיחוד האמירויות הערביות11 |  |  |  | 11 | 50 |
| 2021 | אלפין | בחרייןבחרייןפרש | איטליהאיטליה10 | פורטוגלפורטוגל8 | ספרדספרד17 | מונקומונקו13 | אזרבייג'ןאזרבייג'ן6 | צרפתצרפת8 | אוסטריהאוסטריה9 | אוסטריהאוסטריה10 | בריטניהבריטניה7 | הונגריההונגריה4 | בלגיהבלגיה11 | הולנדהולנד6 | איטליהאיטליה8 | רוסיהרוסיה6 | טורקיהטורקיה16 | ארצות הבריתארצות הבריתפרש | מקסיקומקסיקו9 | ברזילברזיל9 | קטר (מדינה)קטר (מדינה)3 | ערב הסעודיתערב הסעודית13 | איחוד האמירויות הערביותאיחוד האמירויות הערביות8 |  |  | 10 | 81 |
| 2022 | אלפין | בחרייןבחריין9 | ערב הסעודיתערב הסעודיתפרש | אוסטרליהאוסטרליה17 | איטליהאיטליהפרש | ארצות הבריתארצות הברית11 | ספרדספרד9 | מונקומונקו7 | אזרבייג'ןאזרבייג'ן7 | קנדהקנדה9 | בריטניהבריטניה5 | אוסטריהאוסטריה10 | צרפתצרפת6 | הונגריההונגריה8 | בלגיהבלגיה5 | הולנדהולנד6 | איטליהאיטליהפרש | סינגפורסינגפורפרש | יפןיפן7 | ארצות הבריתארצות הברית7 | מקסיקומקסיקו19 | ברזילברזיל5 | איחוד האמירויות הערביותאיחוד האמירויות הערביותפרש |  |  | 9 | 81 |
| 2023 | אסטון מרטין | בחרייןבחריין3 | ערב הסעודיתערב הסעודית3 | אוסטרליהאוסטרליה3 | אזרבייג'ןאזרבייג'ן46 | ארצות הבריתארצות הברית3 | מונקומונקו2 | ספרדספרד7 | קנדהקנדה2 | אוסטריהאוסטריה55 | בריטניהבריטניה7 | הונגריההונגריה9 | בלגיהבלגיה5 | הולנדהולנד*2* | איטליהאיטליה9 | סינגפורסינגפור15 | יפןיפן8 | קטר (מדינה)קטר (מדינה)86 | ארצות הבריתארצות הבריתפרש | מקסיקומקסיקופרש | ברזילברזיל3 | ארצות הבריתארצות הברית9 | איחוד האמירויות הערביותאיחוד האמירויות הערביות6 |  |  | 4 | 206 |
| 2024 | אסטון מרטין | בחרייןבחריין9 | ערב הסעודיתערב הסעודית5 | אוסטרליהאוסטרליה8 | יפןיפן6 | הרפובליקה העממית של סיןהרפובליקה העממית של סין | ארצות הבריתארצות הברית | איטליהאיטליה | מונקומונקו | קנדהקנדה | ספרדספרד | אוסטריהאוסטריה | בריטניהבריטניה | הונגריההונגריה | בלגיהבלגיה | הולנדהולנד | איטליהאיטליה | אזרבייג'ןאזרבייג'ן | סינגפורסינגפור | ארצות הבריתארצות הברית | מקסיקומקסיקו | ברזילברזיל | ארצות הבריתארצות הברית | קטר (מדינה)קטר (מדינה) | איחוד האמירויות הערביותאיחוד האמירויות הערביות | 8 | 24 |

* תוצאה בכתב **מודגש** מסמלת זינוק מפול פוזישן
* תוצאה בכתב *מוטה* מסמלת את זמן ההקפה המהירה

1. ↑  העונה טרם הסתיימה

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **פרננדו אלונסו** |

* 

* אתר האינטרנט הרשמי של פרננדו אלונסו (באנגלית ובספרדית)
* פרננדו אלונסו, ברשת החברתית פייסבוק

* פרננדו אלונסו, ברשת החברתית אקס (טוויטר)

* פרננדו אלונסו, ברשת החברתית אינסטגרם

* פרננדו אלונסו, סרטונים בערוץ היוטיוב

* פרננדו אלונסו, באתר DriverDB לנהגי מרוצים
* האתר הרשמי של פרננדו אלונסו (בספרדית ובאנגלית)
* אתר המוקדש לנהג
* אתר למנויים בלבד אמיר ענבר, נסיעת המבחן של פרננדו אלונסו, באתר הארץ, 14 במרץ 2015

הערות שוליים
------------

1. ↑  Fernando Alonso | Formula 1®, Formula 1® - The Official F1® Website (באנגלית)
2. ↑  Top 100 F1 Drivers Ranking & Statistics all time, F1-Fansite.com (באנגלית)
3. ↑  Hall of Fame, Formula 1® - The Official F1® Website (באנגלית)
4. ↑  Fernando Alonso now two-time Hall of Famer, PlanetF1 (באנגלית)
5. 1 2  Fernando Alonso - Biography, www.grandprixhistory.org
6. 1 2    
שגיאות פרמטריות בתבנית:צ-מאמר   
פרמטרי חובה [ מחבר ] חסרים , [ Al volante desde
los tres añitos], **Mundo Deportivo**
7. ↑
8. ↑  רון דניס: מדיניות השוויון בין הנהגים נכונה, באתר ONE‏, 19 בספטמבר 2007  
פורמולה 1: תם עידן השוויון במקלארן, באתר ONE‏, 27 בדצמבר 2007
9. ↑  פרננדו אלונסו מנצח במונזה, באתר ynet, 9 בספטמבר 2007
10. ↑  אלונסו חזר הביתה, באתר וואלה!‏, 10 בדצמבר 2007
11. ↑  פורמולה 1: ספרדי כפול במירוץ יפן, באתר וואלה!‏, 12 באוקטובר 2008
12. ↑  פורמולה 1: לואיס המילטון זכה באליפות הנהגים, באתר וואלה!‏, 2 בנובמבר 2008
13. ↑  ירון אדרי‏, פורמולה 1: המילטון חוזר לנצח, באתר וואלה!‏, 26 ביולי 2009
14. ↑  ירון אדרי‏, פורמולה 1: רנו תתחרה בוולנסיה, באתר וואלה!‏, 17 באוגוסט 2009
15. ↑  אלונסו יחליף את רייקונן בפרארי, באתר וואלה!‏, 30 בספטמבר 2009
16. ↑  פורמולה 1: אלונסו מנצח בבאחריין, באתר ynet, 14 במרץ 2010
17. ↑  חיים זרזר, מירוץ מונאקו - רד בול שולטת, באתר ynet, 16 במאי 2010
18. ↑  פורמולה 1: פרארי נקנסה ב-100 אלף דולרים, באתר וואלה!‏, 25 ביולי 2010
19. ↑  פורמולה 1: אלונסו ניצח גם בסינגפור, באתר וואלה!‏, 26 בספטמבר 2010
20. ↑  פורמולה 1: סבסטיאן ווטל זכה באליפות העולם, באתר וואלה!‏, 14 בנובמבר 2010
21. ↑  פרננדו אלונסו זכה בגרנד פרי הבריטי, באתר וואלה!‏, 10 ביולי 2011
22. ↑  פורמולה 1: פרננדו אלונסו ניצח במירוץ מלזיה, באתר וואלה!‏, 25 במרץ 2012
23. ↑  פורמולה 1: מארק וובר ניצח במירוץ במונאקו, באתר וואלה!‏, 27 במאי 2012
24. ↑  פורמולה 1: פרננדו אלונסו זכה במירוץ גרמניה, באתר וואלה!‏, 22 ביולי 2012
25. ↑  פורמולה 1: פטל עקף את אלונסו בדירוג הנהגים, באתר וואלה!‏, 14 באוקטובר 2012
26. ↑  פורמולה 1: בתום דרמה, סבסטיאן פטל שוב אלוף העולם, באתר וואלה!‏, 25 בנובמבר 2012
27. ↑  פרננדו אלונסו בדרך לשכר הגבוה בתולדות הפורמולה 1, באתר גלובס, 11 בנובמבר 2014
28. ↑  איתי קיטאי, פורמולה 1: תאונה קשה לפרננדו אלונסו, באתר ynet, 22 בפברואר 2015
29. ↑  פרננדו אלונסו שרד התרסקות קשה באוסטרליה: "חייו ניצלו בנס", באתר וואלה!‏, 20 במרץ 2016
30. ↑  Fernando Alonso: McLaren driver to miss Monaco Grand Prix for Indianapolis 500, BBC Sport, 12 April 2017
31. ↑  Fernando Alonso's first Indianapolis 500 test draws 2 million views, Autosport, 4 May 2017
32. ↑  Indy 500: Fernando Alonso retires after brilliant debut race as Takuma Sato wins, Motorsport.com, 28 May 2017
33. ↑  Alonso reveals McLaren contract is multi-year deal, F1i.com, 19 October 2017
34. ↑  פרננדו אלונסו הודיע על פרישה מפורמולה 1: "הגיע הזמן לעבור הלאה", באתר וואלה!‏, 14 באוגוסט 2018
35. ↑  Fernando Alonso signs to Aston Martin for 2023 on multi-year contract, Formula1.com, 1 August 2022
36. ↑  Bahrain GP: Max Verstappen dominates F1 2023 opener as Fernando Alonso storms to podium after Ferrari woe, Sky Sports, 6 March 2023
37. ↑  Fernando Alonso restored to third place at Saudi Arabian GP and hits out at 'poor show' from FIA, Sky Sports, 20 March 2023
38. ↑  Fernando to race at iconic Daytona 24 Hours, Mclaren.com, 26 October 2017
39. ↑  Alonso Finished Daytona Down In 38th Place After A Series Of Reliability Issues, WTF1, 28 January 2018
40. ↑  What Fernando Alonso's 2018 F1 and WEC race schedule will look like, Autosport, 30 January 2018
41. ↑  ג'יימי קליין, Spa WEC: Toyota takes 1-2, Alonso wins on debut, Motorsport/com, 5 May 2018
42. ↑  עונת 2018/19 הוכרזה כסופר-עונה שתתפרס על פני שנתיים ותכלול פעמיים את מרוץ 24 השעות של לה מאן
43. ↑  Fernando Alonso wins Le Mans 24 with Toyota, BBC Sport, 17 June 2018
44. ↑  Alonso, Toyota stripped of Silverstone victory, Plantf1, 20 August 2018

| אלופי פורמולה 1 |
| --- |
| 

|  |
| --- |
| 1950: ג'וזפה פארינה • 1951: חואן מנואל פנג'יו • 1952: אלברטו אסקרי • 1953: אלברטו אסקרי • 1954: חואן מנואל פנג'יו • 1955: חואן מנואל פנג'יו • 1956: חואן מנואל פנג'יו • 1957: חואן מנואל פנג'יו • 1958: מייק הות'ורן • 1959: ג'ק ברבהאם • 1960: ג'ק ברבהאם • 1961: פיל היל • 1962: גרהאם היל • 1963: ג'ים קלארק • 1964: ג'ון סורטיס • 1965: ג'ים קלארק • 1966: ג'ק ברבהאם • 1967: דני האלם • 1968: גרהאם היל • 1969: ג'קי סטיוארט • 1970: יוכן רינדט • 1971: ג'קי סטיוארט • 1972: אמרסון פיטיפלדי • 1973: ג'קי סטיוארט • 1974: אמרסון פיטיפלדי • 1975: ניקי לאודה • 1976: ג'יימס האנט • 1977: ניקי לאודה • 1978: מריו אנדרטי • 1979: ג'ודי שכטר • 1980: אלן ג'ונס • 1981: נלסון פיקה • 1982: קקה רוזברג • 1983: נלסון פיקה • 1984: ניקי לאודה • 1985: אלן פרוסט • 1986: אלן פרוסט • 1987: נלסון פיקה • 1988: איירטון סנה • 1989: אלן פרוסט • 1990: איירטון סנה • 1991: איירטון סנה • 1992: נייג'ל מנסל • 1993: אלן פרוסט • 1994: מיכאל שומאכר • 1995: מיכאל שומאכר • 1996: דיימון היל • 1997: ז'אק וילנב • 1998: מיקה האקינן • 1999: מיקה האקינן • 2000: מיכאל שומאכר • 2001: מיכאל שומאכר • 2002: מיכאל שומאכר • 2003: מיכאל שומאכר • 2004: מיכאל שומאכר • 2005: פרננדו אלונסו • 2006: פרננדו אלונסו • 2007: קימי רייקונן • 2008: לואיס המילטון • 2009: ג'נסון באטן • 2010: סבסטיאן פטל • 2011: סבסטיאן פטל • 2012: סבסטיאן פטל • 2013: סבסטיאן פטל • 2014: לואיס המילטון • 2015: לואיס המילטון • 2016: ניקו רוזברג • 2017: לואיס המילטון • 2018: לואיס המילטון • 2019: לואיס המילטון • 2020: לואיס המילטון • 2021: מקס ורסטאפן • 2022: מקס ורסטאפן |

 |

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1674498
* BnF: cb14543603t (data)
* GND: 132674416
* ISNI: 0000 0000 7843 0917
* LCCN: n2005017325
* RERO: 02-A028187874
* SUDOC: 11081116X
* VIAF: 47000102
* WorldCat: lccn-n2005017325

 |